คือเมื่อวานมีพสพ.กับแฟนค่ะ แล้วมีเลือดออกขณะมีพสพ.เป็นแบบนี้ 2 รอบแล้วค่ะ อยากทราบว่าเกิดจากอะไรคะ
สวัสดีค่ะ Omyim_,การมีเลือดออกขณะมีเพศสัมพันธ์ อาจเกิดจาก1. การมีเพศสัมพันธ์ที่รุนแรง ใช้ท่าทางพิศดาร หรือมีการใส่สิ่งของในช่องคลอด หรือขนาดอวัยวะเพศชายที่ใหญ่เกินไป อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ และจะหยุดไหลได้เองภายในไม่กี่วัน2. มีการติดเชื้อที่ปากมดลูก หรือช่องคลอด แต่มักมีอาการแสบหรือคันช่องคลอด มีตกขาวที่ผิดปกติร่วมด้วย3. มีติ่งเนื้อที่ปากมดลูก4. มะเร็งปากมดลูก มักมีอาการเลือดออกกะปริดกะปรอยผิดปกติร่วมด้วยนอกจากนี้ หากมีการตั้งครรภ์เกิดขึ้น ก็อาจทำให้เกิดเลือดซึมหลังจากมีเพศสัมพันธ์ได้ ดังนั้น หากมีอาการขาดประจำเดือนมาก่อน ก็ควรลองตรวจหาการตั้งครรภ์ด้วยค่ะแต่หากมีอาการเลือดออกผิดปกติ ที่ไม่ได้เกิดเฉพาะขณะที่มีเพศสัมพันธ์เท่านั้น แต่มีอาการเลือดออกกะปริดกะปรอยร่วมด้วย อาจเกิดจากสาเหตุอื่นๆ ได้อีก เช่น การผลิตฮอร์โมนของรังไข่ผิดปกติ มีเยื่อบุโพรงมดลูกหนาตัวผิดปกติ หรือเกิดจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร หรือมีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากยังคงมีเลือดออกทุกครั้งที่มีเพศสัมพันธ์ ก็ควรไปพบสูติ-นรีแพทย์เพื่อตรวจค่ะ